He’s Got the Whole World in His Hands

«He's Got the Whole World in His Hands» er en tradisjonell amerikansk spiritual. Den ble første gang publisert i den papirinnbundne salmeboken, Spirituals Triumphant, Old and New, i 1927. I 1933 ble den samlet av Frank Warner på bakgrunn av  fremførelsen til Sue Thomas i Nord-Carolina.  Den ble også spilt inn av andre samlere, innbefattet Robert Sonkin fra the Library of Congress, som gjorde det i Gee's Bend, Alabama, i 1941. Den versjonen er fortsatt tilgjengelig hos the Library's American Folklife Center.

Frank Warner fremførte sangen i 1940- og 1950-årene og introduserte den på den amerikanske folkesangscenen.  Warner spilte den inn på albumet American Folk Songs and Ballads for Elektra i 1952. Den ble snart plukket opp av både amerikanske gospelsangere samt britiske skiffle- og popmusikere.

Laurie Londons innspilling 
Sangen lå på populærmusikklistene i en versjon med den engelske sangeren Laurie London med the Geoff Love Orchestra i 1958, som gikk hele veien til en førsteplass på en amerikanske Most Played by Jockeys-listen og en tredjeplass på R&B-listen. Det var den mest suksessfulle platen med en britisk mannlig sanger i USA i 1950-årene. 

Platen nådde en andreplass på Billboard Best Sellers In Stores-listen og en førsteplass på Cashbox Top 60-listen.

Det var den første gospelplaten som lå på førsteplassen på en amerikansk popsingleliste i 1958. En annen, «Oh Happy Day», med the Edwin Hawkins Singers lå på førsteplassen på Billboard Top 40-singlelisten i 1969. 

Mahalia Jacksons versjon lå som høyest på en 67.-plass på Billboard Top 100 Singles-listen.

Nottingham Forest F.C.s innspilling 
I februar 1978 ble en innspilling (Warner K17110) med det engelske fotballaget Nottingham Forest F.C., sammen med det lokale bandet Paper Lace, utgitt. B-siden var «The Forest March».

Sangen har blitt en favoritt på britiske fotballbaner, med teksten tilpasset på forskjellige måter: For eksempel har en hørt «We're the worst team in the League» på kamper med Rushden & Diamonds.

Andre versjoner 
Andre versjoner ble spilt inn av Marian Anderson (i Oslo 29. august 1958 og utgitt på singlen His Master's Voice 45-6075 AL 6075 samt på EP-platen En aften på "Casino Non Stop", introdusert av Arne Hestenes (His Master's Voice 7EGN 26). Den ble arrangert av Harry Douglas og Ed Kirkeby), Odetta, Jackie DeShannon, Perry Como, 
The Sandpipers (1970; Come Saturday Morning) samt Nina Simone on And Her Friends (1959).

The Sisters of Mercy spilte den på the Reading Festival i 1991. Den er med på bootlegalbumet The Good and the Bad and the Ugly. 

En notabel versjon finnes på det Grammy Award-nominerte albumet, God Is Love: The Gospel Sessions, fra 2001, fremført av Art Greenhaw og The Light Crust Doughboys medThe Jordanaires.

En versjon med Pat Boone ble utgitt på hans LP-album Great, Great, Great (1961).

I filmen Tootsie (1982), sang Dorothy Michaels (Dustin Hoffman) en linje fra sangen til hennes (hans) agent George Fields (Sydney Pollack) og forandret teksten til «I've got the whole world in my hands».  

Sangen ble også benyttet i filmen Roxanne (1987), med Steve Martin.

I 1995 inkluderte The Sisters of Glory, en gospelgruppe med Thelma Houston, CeCe Peniston, Phoebe Snow, Lois Walden og Albertina Walker, sangen på sitt album Good News in Hard Times, utgitt av Warner Bros.

I filmen Con Air (1997) spilte Steve Buscemi en seriemorder som sang «He's got the whole world» med en liten pike.

I filmen RocketMan, også fra 1997, spilte Harland Williams en astronaut som sang «I have the whole world in my hands» på en verdensomspennende TV-sending og ble ledsaget av millioner av mennesker rundt hele verden, som så den.

Sangen blir også anvendt i en reklame for PlayStation Portable.
«I have the whole world in my hands»-versjonen blir anvendt.

 Svensk versjon 
Den svenske tittelen er «Bossa nova dygnet rundt».

 Innspilling 
Marianne. Utgitt på EP-platen, Dansa Twist'', Philips PE 433  417, i 1962.

Referanser

Eksterne lenker 
 

Sanger fra USA